6.2.2023
SL
Uradni list Evropske unije
C 45/11
Vprašanja za predhodno odločanje 1.
Ali je združljivo s pravom Unije, če na podlagi nacionalnega prava v primeru kreditne pogodbe, povezane s prodajno pogodbo, po potrošnikovem veljavnem uveljavljanju pravice do odstopa v skladu s členom 14(1) Direkti­ ve 2008/48/ES (1) (a) pravica potrošnika nasproti dajalcu kredita do vračila plačanih obrokov posojila učinkuje šele, ko je potrošnik dajalcu kredita vrnil kupljeni predmet ali dokazal, da mu ga je poslal?
(b) mora potrošnik v skladu s členoma 358(4), prvi stavek, in 357(4), prvi stavek, prvi primer, BGB (civilni zakonik) izročiti vozilo dajalcu kredita na njegovem poslovnem sedežu?
(c) ni zamude pri sprejetju vozila s strani dajalca kredita, če je dajalec kredita sicer pripravljen, da se mu vozilo izroči kot vnaprejšnja izpolnitev, vendar izpodbija vsebinske pogoje za veljaven odstop od pogodbe?
(d) tožba, ki jo potrošnik po vrnitvi financiranega vozila vloži zaradi vračila plačanih obrokov posojila, velja za trenutno neutemeljeno in jo je treba zavrniti, če dajalec kredita s sprejetjem kupljenega predmeta ni prišel v zamudo s sprejetjem izpolnitve? 2.
Ali iz prava Unije izhaja, da se nacionalni predpisi in pravna načela, opisani v točki 1, od (a) do (d), ne uporabljajo, razen če jih je mogoče razlagati v skladu z Direktivo? 3.
Če se potrošnikovo sklicevanje na pravico do odstopa od pogodbe v skladu s členom 14(1) Direktive 2008/48/ES lahko šteje za zlorabo tudi, če katera od informacij, ki se morajo vključiti, iz člena 10(2) Direktive 2008/48/ES ni bila ustrezno sporočena niti v kreditni pogodbi niti naknadno: ali je mogoče opredelitev zlorabe pravice utemeljiti zlasti s temi okoliščinami?
(a) Potrošnik še naprej uporablja financirano vozilo, dokler sodišče ne odloči o veljavnosti odstopa od pogodbe.
(b) Potrošnik zavrne plačilo nadomestila vrednosti za uporabo vozila.
(c) Pogodba je predčasno ali zaradi poteka časa prenehala veljati, že preden je bil razglašen odstop od pogodbe, in banka se je odpovedala svojemu jamstvu.
(1)
Direktiva 2008/48/ES Evropskega parlamenta in Sveta z dne 23. aprila 2008 o potrošniških kreditnih pogodbah in razveljavitvi Direktive Sveta 87/102/EGS (UL 2008, L 133, str. 66).
Predlog za sprejetje predhodne odločbe, ki ga je vložilo Rayonen sad Svilengrad (Bolgarija) 23. novembra 2022 – „SISTEM LUX“ OOD/Teritorialna direktsia „Mitnitsa Burgas“ (Zadeva C-717/22) (2023/C 45/19) Jezik postopka: bolgarščina Predložitveno sodišče Rayonen sad Svilengrad
Stranki v postopku v glavni stvari Tožeča stranka: „SISTEM LUX“ OOD Upravno-kazenski organ: Teritorialna direktsia „Mitnitsa Burgas“